Netflix

Netflix ir filmu un televīzijas seriālu straumēšanas platforma un kompānija, kuru 1997. gada 29. augustā izveidoja Rīds Hastings un Marks Randolps. Kompānija ir atbildīga par interneta straumēšanas servisu un DVD piegādi pa pastu. Netflix straumēšanas mājaslapa ir viena no lielākajām straumēšanas lapām. 2013. gadā Netflix sāka piedalīties filmu un televīzijas pārraižu veidošanā. Kompānija tika dibināta Kalifornijā, ASV, kur tā šobrīd bāzējas.

1998. gadā, gadu pēc kompānijas izveidošanas tā sāka darbību, piegādājot DVD filmas un televīzijas seriālus pa pastu. 2007. gadā Netflix paplašināja savu darbību, izveidojot interneta straumēšanas servisu, saglabājot DVD un Blu-ray iznomāšanu. Netflix sāka izplesties ārpus ASV, 2012. gadā paplašinot straumēšanas servisu pieejamību arī Kanādā. Netflix turpināja pakāpeniski paplašināt straumēšanas servisa pieejamību. Kopš 2016. gada janvāra kompānija ir pieejama pasaules lielākajā daļā. 2013. gadā bija pirmizrāde pirmajai Netflix oriģinālajai programmai "Kāršu nams", 2016. gadā Netflix ir izveidojuši 126 filmas un televīzijas pārraides. 2016. gada aprīlī tai bija vairāk kā 81 miljons lietotāju visā pasaulē, tostarp vairāk kā 46 miljoni ASV.

Kopš 2016. gada 6. janvāra Netflix ir pieejams arī Latvijā.

 Pieejamība 
2007Netflix straumēšanas serviss tika atvērts Amerikas Savienotajās Valstīs.2010Netflix straumēšanas serviss 2010. gada 22. septembrī tika atvērts Kanādā.2011Netflix straumēšanas serviss tika atvērts Latīņamerikā un Karību reģionā.2012Netflix sāka izplesties Eiropā, 2012. gada 4. janvārī atverot servisu Apvienotajā Karalistē un Īrijā. 18. septembrī tas tika atvērts arī Dānijā, Somijā, Norvēģijā un Zviedrijā.2013Kompānija izlēma lēnu izplešanos, lai kontrolētu abonementa cenu. Netflix straumēšanas serviss tika atvērts tikai Nīderlandē.2014Netflix straumēšanas serviss tika atvērts Austrijā, Beļģijā, Francijā, Vācijā, Luksemburgā un Šveicē.2015Netflix straumēšanas serviss tika atvērts Austrālijā, Jaunzēlandē, Japānā Itālijā, Portugālē un Spānijā.2016Netflix CES pasākumā 2016. gada janvārī paziņoja ka straumēšanas serviss kļūs pieejams visur izņemot Ķīnu, Sīriju, Ziemeļkoreju un Krimas teritoriju.
 Atsauces 

 Ārējās saites 



Kategorija:Tīmekļa vietnes
Kategorija:Nasdaq kotētie uzņēmumi